金鐘道

金鐘道係香港島嘅一條大馬路，又叫做電車路，係香港電車來往灣仔同中環之間嘅必經之路。金鐘道原本係皇后大道東至西嘅一截，大佛口到遮打花園呢段，1967或1968年改叫金鐘道 。

金鐘道以前係維多利亞港海旁，東面有個地方叫做大佛口同防空洞，中途有金鐘兵房。金鐘道而家有中銀大廈、美利道多層停車場、東昌大廈、力寶中心、金鐘廊、統一中心、夏慤公園、警政大廈、正義道、紅棉道、花園道等。

死亡彎角 
金鐘道原有一段近乎直角嘅一段，出過嚴重車禍，所以就畀人叫做金鐘道死亡彎角。呢段路1974年開始拉直，1975年1月12號完工。

自此金鐘闊咗好多，車路同電車路分開，過馬路都要行天橋。

交通 
 金鐘站
 電車站
 巴士站
 小巴站

寫錯名 
好多人受金鐘道嘅道字影響，將原本Queensway加多個Road，搞錯咗做Queensway Road。Queensway查實係香港少數單字英文街名，同類重有Glenealy同Smithfield。

攷

金鐘
中西區街道 (香港)